**ADATKEZELÉSI TÁJÉKOZTATÓ**

**–** **Székesfehérvár Klímastratégiájának a** [**www.szekesfehervar.hu/tegyunkegyutt2030**](http://www.szekesfehervar.hu/tegyunkegyutt2030) **honlapon biztosított véleményező felületen történő véleményezéséhez kapcsolódó adatkezeléshez –**

Székesfehérvár Klímastratégiája a KEHOP-1.2.1-18-2019-00250 azonosító számú, „Klímastratégia létrehozása és szemléletformálás Székesfehérváron” című projekt keretein belül valósul meg.

A Klímastratégiát a lakosság a <https://www.szekesfehervar.hu/tegyunkegyutt2030> oldalon keresztül véleményezheti. A vélemény elküldéséhez kötelező megadnia a nevét és e-mail címét.

1. **Adatkezelő megnevezése:**

Székesfehérvár Megyei Jogú Város Önkormányzata (a továbbiakban: Önkormányzat)

(8000 Székesfehérvár, Városház tér 1., képviseli: dr. Cser-Palkovics András polgármester,   
telefon: +36 (22) 537-100; e-mail: [polgarmester@pmhiv.szekesfehervar.hu](mailto:polgarmester@pmhiv.szekesfehervar.hu))

1. **Adatvédelmi tisztviselő elérhetőségei:**

8000 Székesfehérvár, Városház tér 1., [adatvedelem@pmhiv.szekesfehervar.hu](mailto:adatvedelem@pmhiv.szekesfehervar.hu)

1. **A kezelt személyes adatok köre, az adatkezelés célja, jogalapja és időtartama**

|  |  |  |  |
| --- | --- | --- | --- |
| **Az**  **adatkezelés célja** | **A kezelt személyes adatok** | **Az adatkezelés jogalapja** | **Az adatkezelés időtartama** |
| A lakosság véleményének beszerzése a Klímastratégiáról,  válaszadás a felmerült kérdésre | név | Az Európai Parlament és a Tanács 2016. április 27-i (EU) 2016/679 Rendelete (általános adatvédelmi rendelet,  a továbbiakban: GDPR)  **6. cikk (1) bekezdés a) pontja**  (az Ön hozzájárulása) \* | a hozzájárulás visszavonásáig, de legkésőbb 2027. december 31-ig |
| e-mail cím |
| egyéb a véleményben megadott személyes adat |

Az adatkezeléshez adott **hozzájárulás visszavonható**, erről bővebben a IV.5. pontban olvashat.

\*A **18. életévét be nem töltött kiskorú** helyett és nevében a hozzájárulást a szülő vagy a gondviselő teheti meg.

1. **Az Ön adatkezeléssel kapcsolatos jogai:**

Önt a személyes adatai kezelésével összefüggésben az alábbi jogok illetik:

1. **Hozzáféréshez való jog**

Ön jogosult arra, hogy az Önkormányzattól visszajelzést kapjon arra vonatkozóan, hogy személyes adatainak kezelése folyamatban van-e.

Amennyiben ilyen adatkezelés folyamatban van, jogosult arra, hogy tájékoztatást kapjon:

* az adatkezelés céljáról,
* az érintett személyes adatok kategóriáiról,
* a címzettekről, akikkel a személyes adatokat közölték vagy közölni fogják,
* a személyes adatok tárolásának időtartamáról,
* a személyes adatok gyűjtésének módjáról,
* a személyes adatai kezelésével kapcsolatos jogairól, továbbá
* a személyes adatai kezelésével kapcsolatos jogorvoslati jog gyakorlásának módjáról.

A hozzáféréshez való jog keretén belül az Önkormányzat az adatkezelés tárgyát képező személyes adatok másolatát díjmentesen az Ön rendelkezésére bocsátja. További másolásért az Önkormányzat adminisztratív költségeken alapuló, észszerű mértékű díjat számíthat fel.

1. **A helyesbítéshez való jog**

Ön jogosult arra, hogy kérésére az Önkormányzat indokolatlan késedelem nélkül helyesbítse az Önre vonatkozó pontatlan személyes adatokat.

1. **A törléshez való jog**

Az Ön kérésére az Önkormányzat indokolatlan késedelem nélkül törli a személyes adatokat, ha

* a személyes adatokra már nincsen szükség abból a célból, amelyből azokat az Önkormányzat gyűjtötte vagy más módon kezelte, vagy
* a személyes adatokat jogellenesen kezelte, vagy
* a személyes adatokat jogi kötelezettség teljesítéséhez törölni kell.

1. **Az adatkezelés korlátozásához való jog**

Ön jogosult arra, hogy kérésére az Önkormányzat korlátozza az adatkezelést, ha

* Ön vitatja a személyes adatok pontosságát (ez esetben a korlátozás arra az időre vonatkozik, amely lehetővé teszi, hogy az Önkormányzat ellenőrizze a személyes adatok pontosságát)
* ha az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását, vagy
* az Önkormányzatnak már nincsen szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Önkormányzat jogos indokai elsőbbséget élveznek-e az Ön indokaival szemben).

1. **Hozzájárulás visszavonásához való jog:**

Ön jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. A hozzájárulás visszavonása esetén az Önkormányzat haladéktalanul gondoskodik a személyes adatok törléséről. A hozzájárulás visszavonásával kapcsolatban Ön az I. pontban meghatározott e-mail címre tud elektronikus levelet küldeni.

1. **A joggyakorlás menete:**
2. A hozzáféréshez, törléshez, helyesbítéshez, az adatkezelés korlátozásához és a hozzájárulás visszavonásához való jog gyakorlása iránti kérelmét az Adatkezelőhöz az I. pontban meghatározott elérhetőségek valamelyikén nyújthatja be.
3. Az Önkormányzat a kérelem beérkezésétől számított legfeljebb egy hónapon belül tájékoztatja Önt a IV. 1-5. pontban foglalt jogok gyakorlása iránti kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Önkormányzat a késedelem okainak megjelölésével a kérelem kézhezvételétől számított egy hónapon belül tájékoztatja Önt.
4. Ha az Önkormányzat nem tesz intézkedéseket az Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy panaszt nyújthat be a Nemzeti Adatvédelmi és Információszabadság Hatóságnál, és élhet bírósági jogorvoslati jogával.
5. Az Önkormányzat díjmentesen tájékoztatja Önt, és díjmentesen teljesíti kérelmét, de amennyiben kérelme egyértelműen megalapozatlan vagy - különösen ismétlődő jellege miatt - túlzó, az Önkormányzat, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:
6. észszerű összegű díjat számíthat fel, vagy
7. megtagadhatja a kérelem alapján történő intézkedést.
8. Az Önkormányzat az Ön kérelmét az Ön **azonosítását követően** tudja teljesíteni.
9. Amennyiben az Önkormányzatnak megalapozott kétségei vannak a IV. 1-5. pontban foglalt jogok gyakorlása iránti kérelmet benyújtó természetes személy kilétével kapcsolatban, további, az Ön személyazonosságának megerősítéséhez szükséges információk nyújtását kérheti.
10. **Adatfeldolgozók:**

Az adatfeldolgozói feladatokat **Székesfehérvár Megyei Jogú Város Polgármesteri Hivatala** (8000 Székesfehérvár, Városház tér 1.) és az **Önkormányzati Informatikai Központ Non-profit Korlátolt Felelősségű Társaság** (székhely: 8000 Székesfehérvár, Honvéd utca 1., a továbbiakban: **ÖIK**) látja el.

A Klímastratégiát az Adatkezelő honlapján keresztül lehet véleményezni, így a Klímastratégiát véleményező érintett nevét és e-mail címét az Adatkezelő honlapját üzemeltető ÖIK – a **Neosoft Informatikai Szolgáltató Korlátolt Felelősségű Társaság** (székhely: 8000 Székesfehérvár, Távirda utca 2. A. ép. 2. em. 1., a továbbiakban: **Neosoft**) mint **al-adatfeldolgozó** útján – kezeli.

Az érintett nevét és e-mail címét a Neosoft tárolja a saját szerverein. Ezen személyes adatokhoz a Neosoft, az ÖIK és a Polgármesteri Hivatal egyes dolgozói férhetnek hozzá.

1. **Egyéb rendelkezések:**

A személyes adatok kezeléséről az Önkormányzat adatkezelési nyilvántartást vezet.

1. **Az adatkezeléssel kapcsolatos jogorvoslati lehetőségek:**

Ön a jogainak megsértése miatt vagy személyes adatai kezelésével összefüggő jogai érvényesítésével kapcsolatban az **Önkormányzathoz**, illetve a **Székesfehérvári Törvényszékhez fordulhat.**

Ön az Önkormányzattal, illetve az adatkezeléssel szemben a **Nemzeti Adatvédelmi és Információszabadság Hatóság**nál panasszal élhet.

**A Hatóság elérhetősége:**

Cím: 1055 Budapest, Falk Miksa u. 9-11.,

Levelezési cím: 1363 Budapest, Pf. 9.,

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu